એકવીસમી સદીના ફોનોપનિષદના આ મંત્રો સાંભળો : ‘તે મારા હાથમાં પણ છે અને હૃદયમાં પણ છે. તેને જીભ નથી પણ બોલી શકે છે. તેને કાન નથી પણ સાંભળી શકે છે. તેના મસ્તિષ્કમાં બધું જ સંઘરાયેલું પડ્યું છે. તે મારી લાગણીઓને સઘળે પહોંચાડે છે. જ્યારે હું સભામાં હોઉં ત્યારે મને સભાની બહાર રહેલા બીજાઓની સાથે જોડે છે. હું સ્કીન-સેન્સિટિવ તો તે સ્ક્રીન-સેન્સિટિવ છે. તેની આંખે પકડેલાં દૃશ્યો તે સંઘરી રાખે છે.’